Hirofumi Nakasone
Hirofumi Nakasonė (jap. 中曽根 弘文 = Nakasone Hirohumi; g. 1945 m. lapkričio 28 d.) – Japonijos politikas, buvęs užsienio reikalų ministras (2008–2009 m., Taro Aso vyriausybėje) bei švietimo ministras (1999–2000 m., Yoshiro Mori vyriausybėje). Hirofumi yra buvusio Japonijos premjero Jasuhiro Nakasonės sūnus. Gimė 1945 m. lapkričio 28 d. Takasakyje, Gunmoje. Mokėsi Takasakio aukštesniojoje vidurinėje mokykloje, vėliau Keio aukštesniojoje vidurinėje mokykloje Jokohamoje, kurią baigęs studijavo Keio universitete. 1999 m. spalio pradžioje Nakasonė premjero Keidzo Obučio buvo paskirtas Mokslo ir technologijų agentūros vadovu. Ministro pirmininko kabinete, patvirtintame 2008 m. rugsėjo 24 d., Nakasonė buvo paskirtas užsienio reikalų ministru.